ஜாசின்

சாசின் (ஆங்கிலம், மலாய் மொழி: Jasin) என்பது மலேசியா, மலாக்கா மாநிலத்தில், சாசின் மாவட்டத்தில் உள்ள ஒரு நகரம். சாசின் மாவட்டத்தின் தலைப் பட்டணமும் ஆகும். சாசின் மாவட்ட நிர்வாக அலுவலகங்கள், இந்த சாசின் நகரில்தான் அமைந்து உள்ளன. 2007-ஆம் ஆண்டில் சாசின் நகரம், நகராண்மைக் கழகமாக உயர்த் தகுதி பெற்றது.  

மலாக்கா மாநிலத்தின் மூன்று மாவட்டங்களில் சாசின் மாவட்டம்தான் பெரியது. மலாக்கா மாநிலத்தின் மொத்தப் பரப்பளவு 678 சதுர கி.மீ. இதில் 41,47 விழுக்காடு சாசின் மாவட்டத்தைச் சார்ந்தது. அலோர் காச்சாவிற்கு 40.48 விழுக்காடு. மலாக்கா தெங்ஙா மாவட்டத்திற்கு 18.05 விழுக்காடு. 

சாசின் நகரத்திற்கு கிழக்கே சொகூர், மூவார் நகரம்; வடக்கே நெகிரி செம்பிலான், தம்பின் நகரம் உள்ளன. சாசின் நகரத்திற்கு அருகில் ஒரு பெரிய அணைக்கட்டு உள்ளது. அதன் பெயர் சுஃசு அணைக்கட்டு. அண்மைய காலங்களில் சாசின், மெர்லிமாவ், சிலாண்டார் ஆகிய நகரங்கள் துரிதமான வளர்ச்சி கண்டு வருகின்றன.

புவியியல்

கீசாங் நதி, ஜாசின் நகரத்தின் குறுக்காக ஓடுகிறது. ஜாசின் நகரில் 1920-ஆம் ஆண்டுகளில் கட்டப்பட்ட கடை வீடுகள், வணிகத் தளங்கள் இன்னும் பாதுகாக்கப் பட்டு உள்ளன. 2000-ஆம் ஆண்டுகளில் பல புதிய நவீனக் கட்டிடங்கள் கட்டப் பட்டன. அவை பார்ப்பதற்கு மிகவும் அழகாகக் காட்சி அளிக்கின்றன.

ஜாசின் நகருக்கு அருகில் உள்ள நகரங்கள்: 

 பத்தாங் மலாக்கா  
 நியாலாஸ்  
 சிலாண்டார்  
 கீசாங்  
 சிம்பாங் பெக்கோ  
 அசகான்  
 பெம்பான்  
 சின் சின்  
 சுங்கை ரம்பை

வணிகம்

ஜாசின் வட்டாரத்தில் பெரும்பாலான வியாபாரங்கள் சீனர்களின் கைவசம் உள்ளன. மலாய்க்காரர்களும் சிறு வணிகங்களில் ஈடுபட்டுள்ளனர். விரல் விட்டு எண்ணக்கூடிய அளவிற்கு தென்னியந்தியர்களும், குஜாராத்தியர்களும் வியாபாரத்தில் ஈடுபட்டுள்ளனர். 

ஆனால், சீனர்களைப் போல வியாபாரத் துறையில் சிறந்து விளங்க முடியவில்லை. ஜாசின் நகரில் உள்ள சிறுபான்மை குஜாராத்தியர்கள் வீட்டுத் தளவாடச் சாமான்களை விற்பதில் முனைப்பு காட்டி வருகின்றனர். 

அவர்களில் மவானி குடும்பத்தினர் புகழ் பெற்றவர்கள். பல தலைமுறைகளாக அவர்கள் ஜாசின் நகரில் வியாபாரம் செய்து வருகின்றனர். இவர்களில் சிலர் வட்டித் தொழிலிலும் ஈடுபட்டுள்ளனர்.

ஜாசின் நகரம் ஆர்ப்பாட்டம் இல்லாத ஓர் அமைதியான நகரம். இங்குள்ள வங்கிகளில் மே வங்கியும், சி.ஐ.எம்.பி வங்கியும் பெயர் பெற்ற வங்கிகள் ஆகும். ஜாசினில் அதிகமாகத் தொழிற்சாலைகள் இல்லை. சுற்று வட்டாரத்தில் நிறைய ரப்பர் தோட்டங்கள், செம்பனைத் தோட்டங்கள், காபி தோட்டங்கள் உள்ளன. நெல் விவசாயமும் சிறிய அளவில் நடைபெறுகிறது. இந்த நகரம் டுரியான பழங்களுக்குப் புகழ் பெற்ற நகரமாகும்.

துணை மாவட்டங்கள்

 ஆயர் பனாஸ் -        6,746 (ஹெக்டர்)
 பத்தாங் மலாக்கா -  	3,923
 புக்கிட் சிங்கி -  	2,084
 சபாவ் (அசகான்) -  	3,897
 சின் சின் -  	3,329
 ஜோகோங்]] -  	789
 ஜாசின் -  	5,477
 ஜுஸ் -  	                 1,048
 கீசாங் -  	                 4,414
 மெர்லிமாவ் -  	4,674
 நியாலாஸ் -  	8,067
 ரீம் -  	                 4,208
 செபாத்து -  	2,865
 சிலாண்டார் -  	6,100
 சிம்பாங் -  	530
 சிமாஜுக் -  	2,525
 செர்க்காம் -  	2,606
 சுங்கை ரம்பை 	2,948
 தெடோங் -  	259
 உம்பை -  	1,307
 ஜாசின் மாவட்டத்தின் பரப்பு -  	67,696

நகரங்கள்

1. ஜாசின் 
2. மெர்லிமாவ் 
3. கீசாங் 
4. சிலாண்டார் 
5. அசகான்

குறு நகரங்கள்

சேவை மையங்கள்

 ஜாசின் நகராண்மைக் கழகம்
ஜாலான் மலாக்கா, 77000 ஜாசின்
 ஜாசின் மருத்துவமனை
ஜாலான் மலாக்கா, 77000 ஜாசின்
 ஜாசின் தீயணைப்பு நிலையம்
ஜாலான் மலாக்கா, 77000 ஜாசின்
 ஜாசின் மாவட்டத் தலைமைக் காவல் நிலையம்
ஜாலான் மலாக்கா (தாமான் முகிபா முன்புறம்), 77000 ஜாசின்
 ஜாசின் அல்-காபார் பள்ளிவாசல்
ஜாலான் மலாக்கா  பெம்பான், தாமான் மாஜு, 77000 ஜாசின்
 ஜாசின் மின்வாரிய அலுவலகம்
ஜாலான் மலாக்கா பெம்பான், தாமான் மாஜு, 77000 ஜாசின்
 ஜாசின் டெலிகாம் மலேசியா
ஜாலான் மலாக்கா  துன் பேராக் உயர்நிலைப் பள்ளி, 77000 ஜாசின்
 ஜாசின் குடிநீர்க் கழகம்
ஜாலான் மலாக்கா  பெம்பான், தாமான் மாஜு, 77000 ஜாசின்

மருத்துவம்
ஜாசின் நகரில் 76 மில்லியன் ரிங்கிட் செலவில் புதிதாக ஒரு பொது மருத்துவமனை கட்டப்பட்டுள்ளது. மக்கள் தொகை அதிகரிப்பின் காரணமாக பழைய மருத்துவமனை புதுப்பிக்கப் பட்டது. மலாக்கா மணிப்பால் மருத்துவக் கல்லூரிக்கு இந்த மருத்துவமனை இப்போது ஒரு பயிற்சி மருத்துவமனையாகவும் விளங்குகிறது. 

வேறு மருத்துவச் சேவை நிலையங்கள்:
 7 சமூக மருத்துவ நிலையங்கள்
 9 பல் மருத்துவ நிலையங்கள்
 22 கிராமப்புற மருத்துவ நிலையங்கள்

கல்வி
ஜாசின் மாவட்டத்தில் 19 பள்ளிகள் உள்ளன. துன் காபார் பாபா மாரா கல்லூரி, இஸ்கந்தார் ஷா உயர்நிலைப் பள்ளி, டத்தோ பெண்டாஹாரா உயர்நிலைப் பள்ளி, டாங் அனும் உயர்நிலைப் பள்ளி போன்றவை குறிப்பிடத் தக்கவை. மற்ற உயர்நிலைப் பள்ளிகளின் விவரங்கள்:

 துன் காபார் பாபா மாரா கல்லூரி
ஜாலான் சிம்பாங் கிராயோங், 77000 ஜாசின், மலாக்கா

 சிலாண்டர் ஒன்றிணைந்த தங்கும் பள்ளி
ஜாலான் பத்தாங் மலாக்கா, 77500 ஜாசின், மலாக்கா

 இஸ்கந்தார் ஷா உயர்நிலைப் பள்ளி
ஜாலான் கெலுபி,  77000 ஜாசின், மலாக்கா

 டாங் அனும் உயர்நிலைப் பள்ளி
ஜாலான் ஜாசின், 77300 மெர்லிமாவ், மலாக்கா

 துன் பேராக் உயர்நிலைப் பள்ளி
ஜாலான் பூங்கா தஞ்சோங், 77000 ஜாசின், மலாக்கா

 டத்தோ பெண்டாஹாரா உயர்நிலைப் பள்ளி
ஜாலான் பெகாவாய், 77000 ஜாசின், மலாக்கா

 ஸ்ரீ பெம்பான் உயர்நிலைப் பள்ளி
ஜாலான் ஆயர் பானாஸ், 77200 பெம்பான், மலாக்கா

 சிம்பாங் பெக்கோ உயர்நிலைப் பள்ளி
ஜாலான் அசகான், 77100 ஜாசின், மலாக்கா

 சிலாண்டர் உயர்நிலைப் பள்ளி
பெஜாபாட் போஸ், சிலாண்டர், மலாக்கா

 சுங்கை ரம்பை உயர்நிலைப் பள்ளி
ஜாலான் பாரிட் புத்தாட், 77400 சுங்கை ரம்பை, மலாக்கா

 ஜாசின் உயர்நிலைப் பள்ளி
ஜாலான் பூங்கா தஞ்சோங், 77000 ஜாசின், மலாக்கா

 ஸ்ரீ மக்கோத்தா உயர்நிலைப் பள்ளி
16 வது கி.மீ, உம்பை, 77300 மெர்லிமாவ், மலாக்கா

 டாரி உயர்நிலைப் பள்ளி 
ஜாலான் ஜாசின் 77300 மெர்லிமாவ், மலாக்கா

 ஜாசின் தொழில்நுட்ப உயர்நிலைப் பள்ளி
ஜாலான் கெமாண்டோர், 77000 ஜாசின், மலாக்கா

 நியாலாஸ் உயர்நிலைப் பள்ளி
ஜாலான் மெலாங்கான், நியாலாஸ், 77100 அசகான், மலாக்கா

 மெர்லிமாவ் போலிடெக்னிக்
பெஜாபாட் போஸ், 77300 மெர்லிமாவ், மலாக்கா,

 மாரா தொழில்நுட்பப் பல்கலைக்கழகம்
77000 ஜாசின், மலாக்கா

 ஜாசின் சமூகக் கல்லூரி
77000 ஜாசின், மலாக்கா

 சிலாண்டர் சமூகக் கல்லூரி
ஜாலான் பத்தாங் மலாக்கா, சிலாண்டர், மலாக்கா

 தேசியப் பயிற்சி மையம்
77100 அசகான், மலாக்கா

போக்குவரத்து
ஜாசின் நகரத்திற்குச் செல்ல சில வழிகள் உள்ளன. மலாக்காவின் வழியாக வரலாம். தங்காக்கில் இருந்தும் வரலாம். அனைத்து வழிகளும் 30 கிலோ மீட்டர் இடைவெளிக்குள் உள்ளன.

மேற்கோள்கள்

சான்றுகள்
 Laman web rasmi ஜாசின் நகராண்மைக் கழகம்
 நகரங்களும் சிறுநகரங்களும் 

மலாக்கா
மலாக்காவில் உள்ள நகரங்கள்